hu hu hu hu en en hu sv de en en hu hu hu hu it en pt hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu et hu hu hu hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
A Meta szerint most kell lépni. Jön az end-to-end chat-alapú vásárlás és fizetés | FinTechZone
írta EGRI SZILVIA | 2022. 09. 06. | Elektronikus fizetés, Fintech kitekintő, Összes hír
chat | e-commerce | Instagram | Meta | WhatsApp
A Meta a nyár folyamán két chat-alapú, end-to-end vásárlási élményt nyújtó megoldást is elindított. Júliusban bejelentették a “csevegésben történő fizetés” bevezetését az Instagramon, amelynek segítségével a közösségi hálózaton kiszemelt terméket az amerikai felhasználók az alkalmazáson belül megvásárolhatják és a rendeléseket nyomon követhetik. A minap pedig Indiában elindult a Meta első, end-to-end bevásárlási élményt nyújtó megoldása a WhatsApp-on, amely lehetővé teszi a vásárlók számára, hogy az üzenetküldő alkalmazáson belül böngésszenek az áruház katalógusában, termékeket helyezzenek a kosarukba és fizessenek. A Meta úgy véli, momentum van a chat-alapú megoldások kereskedelmi felhasználásában.
Vásárlás és chat-alapú rendeléskövetés az Instagramon
A Meta szerint az Instagramon a felhasználók a vásárlást megelőzően gyakran csevegnek a vállalkozásokkal megrendeléseikkel kapcsolatban. Az új szolgáltatással a felhasználók azon túl, hogy közvetlen üzenetet küldhetnek adott vállalkozásnak, amelytől vásárolni szeretnének, ugyanabban a csevegési szálban fizethetnek, nyomon követhetik rendelésüket és további kérdést is feltehetnek a vállalkozásnak.
Miután a vásárló a fizetés mellett dönt, az eladó létrehozza a fizetési kérést. A felhasználó a „Fizetés” gomb kiválasztása után megadja a fizetés módját és a szállítási címet, majd kezdeményezi a fizetést. A fizetés feldolgozását a PayPal végzi. A szolgáltatás jelenleg az Egyesült Államokban érhető el.
Így zajlik a WhatsApp-on egy bevásárlás a JioMart online áruházában
A Meta ezen megoldása a JioMart e-kereskedelmi céggel partnerségben valósult meg, amely India legnagyobb kiskereskedelmi vállalatának (Reliance Retail) és vezető távközlési szolgáltatójának (Jio Platforms) közös vállalkozása.
A vásárlás a JioMart telefonszámára küldött “Szia” szóval kezdeményezhető. A JioMart válaszában megjelenő “vásárlás megkezdése” gombra kattintva a vásárlás folyamata gyakorlatilag ugyanúgy zajlik, mint egy webáruházban:
Áruk kiválasztása, kosár összeállítása: Az áruház üdvözlő üzenete után elérhetővé válik a “katalógus”, amelyben egyszerűen böngészhetnek a vásárlók kategóriánként, vagy a napi ajánlatok között, de adott termékre is rákereshetnek. Ha minden megvásárolni kívánt árut kosárba helyeztek, a kosár tartalmát elküldik az áruháznak.
Szállítási cím megadása: A kosár elküldése után megjelenik a szállítási cím megadására szolgáló képernyő. A JioMart a szállítási cím megerősítését is kéri a vásárlótól.
Fizetési mód kiválasztása: a vásárlók 3 opció közül választhatnak: utánvétes fizetés, fizetés a JioMart oldalán keresztül vagy a WhatsApp-on belül.
Fizetés: Amennyiben a vásárló a WhatsApp applikáción belül történő fizetést választja, a fizetési folyamat az indiai azonnali fizetési rendszeren (UPI – Unified Payments Interface) keresztül zajlik.
Az nem derült ki számunkra, hogy a fióki regisztráció és a vásárló azonosítása beépítésre került-e a megoldásba. Ezzel további, a vásárlási élményt fokozó kényelmi funkciók válhatnak elérhetővé. Például:
Szállítási cím előhívása, amelyet így nem kell minden egyes alkalommal megadni.
Kedvenc árucikkek megjelölése, amelyek a következő vásárlás alkalmával egyszerűen kosárba helyezhetők.
Adott kosár tartalmának ismételt vásárlása.
A demo videó itt tekinthető meg.
A WhatsApp Pay küzdelmes útja Indiában
A WhatsApp piacai közül India messze a legnagyobb. Az Insider Intelligence adatai szerint 2021-ben a WhatsApp felhasználók száma megközelítette az 500 milliót. A következő legnagyobb piac, Brazília mindössze ennek negyedét hozza, közel 120 millió fős ügyfélbázissal.
A Meta (akkor még Facebook) 2018-ban kezdte meg az indiai azonnali fizetési rendszerre, a UPI-ra épülő személyek közötti fizetési megoldásának, a WhatsApp Pay pilot (éles teszt) üzemmódját Indiában.
A fizetési rendszer üzemeltetéséért felelős társaság, az National Payments Corporation of India (NPCI) ekkor még mindössze 1 millió felhasználóig engedélyezte a WhatsApp Pay szolgáltatás bevezetését. A Metának két évet kellett várnia arra, hogy az ügyfelek számát feltornázhassa 2020-an 20 millió főre, majd 40 millióra és végül idén áprilisban engedélyezte az NPCI további 60 millió felhasználó bevonását a szolgáltatásba. Így jelenleg a WhatsApp Pay-t a teljes felhasználói bázisnak mindössze ötöde, 100 millió ügyfél használhatja.
A WhatsApp Pay lassított bevezetése lehetővé tette a versenytársak számára, hogy nagyobb piaci részesedést szerezzenek Indiában. Az NPCI által közzétett hivatalos adatok szerint a Google Pay és a Walmart által támogatott PhonePe birtokolja a UPI-piac több mint 70%-át.
A Meta a nehezített pálya ellenére felvette a kesztyűt és még 2020 áprilisában 9,99%-os részesedést vásárolt az ország legnagyobb távközlési cégében, a Jio Platforms-ban, amellyel a vállalat legnagyobb kisebbségi tulajdonosává vált.
A JioMart “in-app” típusú vásárlási szolgáltatásának bevezetése a Meta és a Jio Platforms közötti stratégiai partnerség része, amelynek célja, hogy felgyorsítsa India digitális átalakulását, lehetővé téve az emberek és vállalkozások számára hogy újszerű módokon, egyszerűen csatlakozzanak a digitális gazdasághoz.
„Izgatottan várjuk, hogy elindítsuk partnerségünket a JioMarttal Indiában. Ez az első teljes körű vásárlási élményt nyújtó szolgáltatásunk a WhatsApp-on – az emberek mostantól közvetlenül a csevegésbe beépített módon vásárolhatnak élelmiszert a JioMart-tól. A kereskedelmi típusú üzenetküldési szolgáltatások komoly potenciállal rendelkező terület, és az ehhez hasonló chat-alapú megoldások az emberek és a vállalkozások közötti kommunikáció meghatározó módjai lesznek az elkövetkező években.”
– nyilatkozta Mark Zuckerberg, a Meta vezérigazgatója a szolgáltatás indulásakor.
Excited to launch our partnership with JioMart in India. This is our first-ever end-to-end shopping experience on…
Közzétette: Mark Zuckerberg – 2022. augusztus 29., hétfő
A Facebook Pay-ből Meta Pay lett, ami hamarosan központi szerepet kap a metaverzumban is, 2022.06.30.
Augusztustól elérhető a Facebook Pay a webshopoknak, 2021.07.23.
Teszteli a QR-kódos pénzküldést a Facebook, 2021.04.12.
[Meta] | Címlapfotó forrása: Meta
← A jövő digitális pénzügyei: Pénzügyi digitalizációs és compliance képzés Komplett digitális megoldással menti meg az átalányadósokat a Billingo →
A bankszektorban nevelkedett. Miután felépített egy-két “kártyavárat” (értsd: kártya üzletágat), szakmai életének egyik legizgalmasabb kalandjában vett részt: egy zöldmezős banképítésben. Töretlenül hisz abban, hogy lehet szerethető digitális pénzügyi szolgáltatásokat fejleszteni és abban, hogy a digitális térben a digitális “Én”-hez igazodó szolgáltatások és ügyfélutak lehetnek a nyerők. Lelkesedését és kreatív énjét 2017 tavasza óta a bankszektoron kívül mobilizálja. #femtech, #hunfemtech
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
LogiNet: Jönnek a low-code, no-code platformok, de kerüljük a csodavárást. A partnerség eredményesebb lehet a bankoknak
Videó sorozat a banki IT legmélyebb bugyraiból – Van fény az alagút végén?!
Worldline: A magyar pénzügyi intézmények preferált partnere szeretnénk lenni a fizetési szolgáltatások területén
Hogyan kapcsolható össze két különböző blockchain rendszer? Nem egyszerű a feladat. Íme pár lehetőség
Comnica: “A piac gyors tempót diktál, így egyelőre nem keressük a féket az autón”
GRÁNIT Family: A piacon elsőként online számlanyitás már 6 éveseknek is közösen a szülővel
Adatalapú szolgáltatások új generációja a Hiflylabs szemüvegén keresztül
A magyar kisvállalkozások négyötöde tesz a környezete védelméért
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.